
Avaliku ürituse „Kooli alguse tähistamine“ loa taotluse rahuldamine

1. Asjaolud ja menetluse käik
Narva Eesti Riigigümnaasium esitas Narva Linnavalitsusele avaliku ürituse loa taotluse. Narva Eesti Riigigümnaasium kavandab läbi viia 01.09.2023 avaliku ürituse „Kooli alguse tähistamine“. Ürituse raames toimub rongkäik. Üritusel osalejate eeldatav arv on kuni 180 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Narva Eesti Riigigümnaasiumi taotlus avaliku ürituse „Kooli alguse tähistamine“ läbiviimseks.
3.2. Avalik üritus toimub 01.09.2023 kell 11.45-13.00.
3.3. Rongkäigu matsruudiks on Raekoja plats – Kraavi tänav – Vestervalli tänav – Tuleviku tänav – Puškini tänav – Joala tänav – Joala tänav 20. Liikluse ümberkorraldamist ei toimu, kolonn liigub kõnniteedel. 
3.4. Avaliku ürituse korraldajaks on Narva Eesti Riigigümnaasium, reg.kood 77001702, Hariduse tänav 3, 20307, Narva
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

